Pól Saoldèl

Ol Paolo Saoldèl l’è stacc ü ciclista profesiunista bergamàsch, l‘è de fati de Ruèta, paìs de l’ ólta Al Seriana.

L’è nasit ol 7 de mas del 1973 e l’à tacàt a cór come alievo per la Ciclistica Nembrese e po’ l’à curìt per la San Marco de Erfa. L’è dientàt prufesiuunista in del 1996, l ‘à curìt fina al 2007 e l’à enzìt dù Gir d‘Italia in del 2002 e ‘n del 2005.

L’è suernominàt ol Falch de Ruèta, dezà che l’è stacc ü gran discesista, ü brao de ‘ndà zó fórt, a ciót, in di discese isé de lasà 'ndré e stacà i óter coridùr che i éra mia bù de tègnega dré.

L’è stacc ach ü gregare del Lance Armstrong.

 I sò vitòrie 

1998 Ol Gir del Trentì e öna tapa del Gir del Trentì 
1999 Ol Gir del Trentì, öna tapa del Gir del Trentì, öna tapa del Gir d’Italia (Borgo San Dalmazio) e ‘l Trofeo Laigueglia
2000 Ol Gir de Romandia, ol Prologo del Gir de Romandia e öna tapa del Gir del Trentì     
2001 Dò tape del Gir de Romandia   
2002 20px Prim al Gir d’Italia 
2005 20px Prim al Gir d’Italia, öna tapa del Gir d’Italia (Zoldo Alto) e öna tapa del Tour de France (Revel) 
2006 Ol Prologo del Gir d’Italia e ‘l prologo del Gir de Romandia
2007 Ol prologo del Gir de Romandia e öna tapa del Gir d'Italia (Veruna)

 La Cansù Falco Saoldèl 

Ol Bepi l’ gh’à dedicàt öna cansù ‘ntitulada Falco Saoldèl, che ‘l Saoldèl l’à cantàt e registratàt ‘nsèma al Bepi.

 Ol sito del Fans Club 

http://nuke.paolosavoldellifansclub.it/ 

Categoria:Ciclista italian
Categoria:Nassud in Provincia de Berghem
Categoria:Nassud in del 1973